Oljetrefamilien

se eget avsnitt

**Oljetrefamilien** eller **oliventrefamilien** (Oleaceae) er en plantefamilie i ordenen Lamiales.

Artene i familien er trær, busker eller forvedede klatreplanter. Bladene er nesten alltid motsatte og kan være enkle eller finnete. Det er ingen akselblad. Blomstene er firtallige og undersittende. Kronbladene er i varierende grad vokst sammen til en krone som har 4–16 fliker. Nesten alle har to pollenbærere, men noen få arter har fire. Pollineringen utføres som regel av insekter, og blomstene dufter og har nektar. Seks av slektene har arter med blomster som bestøves av vinden og mangler krone, eller har en redusert krone. Frukten varierer mye og kan være en nøtt med vinger, en kapsel, et bær eller en steinfrukt.

Gruppen er utbredt i de fleste tempererte og tropiske strøk, men det er flest arter i Asia. I Norge vokser ask og liguster vilt, og i tillegg er flere hagebusker forvillet.

Familien har fått navn etter den gamle kulturplanten oliven, som dyrkes for oljen og fruktene. De ofte store trærne i askeslekta vokser i de tempererte løvskogene på den nordlige halvkule og har en sterk ved som brukes til ulike formål. Det er også mange prydplanter i familien, som sjasmin, liguster, syrin og *[[Gullbuskslekta|Forsythia]]*.

## Delgrupper

 

Familien Oleaceae omfatter omtrent 600 arter i 25 nålevende slekter og én nylig utdødd slekt. Klassifikasjonen under bygger på molekylærgenetisk fylogenetikk. Den tidligere underfamilien Jasminoideae har vist seg å være parafyletisk, og kategorien underfamilie brukes derfor ikke. *[[Dimetra]]* og *[[Myxopyrum]]* ble tidligere regnet til jernurtfamilien. 

* stamme Myxopyreae
** *[[Myxopyrum]]* – 4 arter i Sør- og Sørøst-Asia
** *[[Nyctanthes]]* – 2 arter i Asia
** *[[Dimetra craibiana|Dimetra]]* – 1 art i Thailand
* stamme Fontanesieae
** *[[Fontanesia phillyreoides|Fontanesia]]* – 1(–2) arter i middelhavsområdet, Sørvest-Asia og Kina
* stamme Forsythieae
** *[[Abeliophyllum distichum|Abeliophyllum]]* – 1 art i Korea
** gullbuskslekta (*Forsythia*) – 1 art i Sør-Europa og omtrent 10 i Øst-Asia
* stamme Jasmineae
** *[[Menodora]]* – 24 arter med en disjunkt utbredelse i Nord- og Mellom-Amerika, Sør-Amerika og Sør-Afrika
** sjasmin (*Jasminum*) – omtrent 200 arter i Afrika, Eurasia og Australia
* stamme Oleeae
** understamme Ligustrinae
*** ligusterslekta (*Ligustrum*) – omtrent 45 arter i Eurasia, Australia og Nord-Amerika
*** syrinslekta (*Syringa*) – 12 arter i tempererte deler av Eurasia
** understamme Schreberinae
*** *[[Comoranthus]]* – 2 arter på Madagaskar og Komorene
*** *[[Schrebera]]* – omtrent 4 arter i Afrika og India
** understamme Fraxininae
*** askeslekta (*Fraxinus*) – 48 arter i tempererte og subtropiske strøk på den nordlige halvkule
** understamme Oleinae
****[[Chionanthus]]* – 80–100 arter (inkludert *Linociera*) i Amerika, Afrika, Asia og Australia
*** *[[Forestiera]]* – 17 arter hovedsakelig i sørlige USA og Mexico, noen i Karibia, Mellom- og Sør-Amerika
*** *[[Haenianthus]]* – 3 arter i Vestindia
*** *[[Hesperelaea palmeri|Hesperelaea]]* – 1 art på den meksikanske øya Isla Guadalupe (utdødd)
*** *[[Nestegis]]* – 4 arter på New Zealand, 1 på Hawaii
*** *[[Noronhia]]* – omtrent 40 arter på Madagaskar og Komorene
*** *[[Notelaea]]* – Omtrent 13 arter i Australia og Tasmania
*** *[[Olea]]* – 33 arter i middelhavsområdet, Afrika, Asia, østlige Australia og Ny-Caledonia (10 arter utenom de 23 i underslekta *Tetrapilus*)
*** *[[Osmanthus]]* – 28 arter i Kaukasus, Sørøst-Asia og Ny-Caledonia
*** *[[Cartrema]]* – 5 arter i Sørøst-Asia, 2 i Nord-Amerika
*** *[[Phillyrea]]* – 2 arter i middelhavsområdet
*** *[[Picconia]]* –	2 arter i Makaronesia
*** *[[Priogymnanthus]]* – 2 arter i Sør-Amerika

## Referanser


## Eksterne lenker
*